เป็นลักษณะตามภาพเลยครับ ไม่มีอาการเจ็บหรือแสบ เพิ่งสังเกตุเห็น 3-4 วันยังไม่ยอมหาย 1. 2. 3. ขอบครับ
สวัสดีค่ะ ตุ่มแดงเล็กๆ ตามรูป ที่อยู่ตรงผิวหนังของอวัยวะเพศ อาจเกิดจาก1. การแพ้สัมผัสหรือระคายเคืองต่อสารเคมีต่างๆ เช่น สบู่ แป้งที่นำมาทา หรือแพ้ถุงยางอนามัย แต่มักมีอาการคันร่วมด้วย2. การโดนแมลงสัตว์กัดต่อย แต่มักมีอาการเจ็บ แสบ หรือคัน3. หูดหงอนไก่ เป็นโรคติดต่อจากการมีเพศสัมพันธ์ เริ่มแรกจะเห็นเป็นตุ่มเนื้อ แล้วจะค่อยๆ กลายเป็นติ่งเนื้อ มีสีชมพูหรือสีเนื้อ ผิวมักขรุขระ อาจมีอาการคันร่วมด้วย แต่จะไม่เจ็บ ปวดสำหรับโรคติดต่อทางเพศสัมพันธ์อื่น ๆ เช่น เริม ซิฟิลิส แผลริมอ่อน เป็นต้น หากเป็นมา 3-4 วันแล้ว ก็จะแตกออกเป็นแผลให้เห็นแล้ว ดังนั้น ก็ไม่น่าใช่4. เนื้องอกชนิดต่างๆ เช่น เนื้องอกหลอดเลือด ซึ่งมักมีสีออกแดงไดเ แต่ไม่น่ามีหลายตุ่มในเบื้องต้น ให้งดการใช้สิ่งต่างๆ ในบริเวณใกล้อวัยวะเพศ เช่น แป้ง โลชั่น น้ำหอม เจลต่างๆ เป็นต้น เวลาอาบน้ำทุกครั้ง ควรถลกหนังหุ้มปลาย และล้างทำความสะอาด โดยอาจใช้นิ้วถูเบาๆ แต่ไม่ควรใช้สบู่ที่มีความรุนแรงฟอก นอกจากนี้ทุกครั้งที่ปัสสาวะ ควรถลกหนังหุ้มปลาย เพื่อป้องกันปัสสาวะตกค้างหมักหมมด้วย และก่อนใช้มือจับอวัยวะเพศ ควรล้างมือให้สะอาดก่อนด้วย นอกจากนี้ ควรงดการมีเพศสัมพันธ์ไปก่อน และห้ามการแคะ แกะเกา เป็นต้น หากตุ่มยังคงไม่หายไป ก็ควรไปพบแพทย์เพื่อรักษาค่ะ